Toshkent shahrining Yangihayot tumanidagi Yangi Choshtepa mahallasida birorta burchakka ega bo‘lmagan maktabgacha ta’lim tashkiloti quriladi. Maktabgacha ta’lim vazirligi xabariga ko‘ra, 480 o‘rinli va noodatiy ko‘rinishga ega bo‘lgan bino yaqin fursatda Toshkent shahar Yangihayot tumani «Yangi Choshtepa» mahalla fuqarolar yig‘inida qad ko‘taradi. «E’tiborli tarafi, loyihaga ko‘ra birorta ham burchakka ega bo‘lmagan bino va uning xonalari shunday tuzilganki, bolajonlarning bir mashg‘ulotdan boshqasiga o‘tish uchun bino bo‘ylab harakatlanishlari, yorug‘likning to‘g‘ri taqsimlanishi, xonalar intereri bir-birini takrorlamasligi — hammasi odamni hayron qoldira oladigan darajada bo‘ladi va chet tillarini o‘rgatishga ixtisoslashadi», — deyiladi vazirlik xabarida. Bog‘cha 2022 yilda foydalanishga topshirilishi rejalashtirilgan.